**CIELE A VÝSTUPY VZDELÁVANIA**

**Vysoká škola:** *Prešovská univerzita v Prešove*

**Fakulta/pracovisko:** Centrum jazykov a kultúr národnostných menšín

**Typ študijného programu:** prekladateľský kombinačný program

**Názov študijného programu:** *Maďarský jazyk a kultúra (v kombinácií)*

**Názov študijného odboru:** filológia

**Stupeň vysokoškolského štúdia:** 1.

**Forma štúdia:** denná

**Metóda štúdia:** prezenčná

**Výstupy vzdelávania**

**Profilový predmet: 9UMJKK/MOMAJ/22 Morfológia maďarského jazyka**

* *oboznámenie so systémom slovných druhov na základe ich sémantického, lexikálneho a gramatického zatriedenia,*
* *oboznámenie s morfematickou a slovotvornou, čiže formálnou štruktúrou slov,*
* *študent vie rozoznať prefixy a sufixy,*
* *získavanie zručností v jazykovej analýze,*
* *aplikácia teórie v praxi.*

**Profilový predmet: 9UMJKK/VSMAJ/22 Vetná a súvetná syntax**

**Odporúčaný semester: *4.***

* *študenti sa oboznámia s teoreticko-praktickými otázkami maďarských viet,*
* *v rámci seminárov sa zameriavajú na štruktúru vety, ktorá je jednotkou komunikácie,*
* *študenti budú mať teoretické podklady pre analýzu vety a budú chápať vzťahy medzi formami a funkciami vetných komponentov,*
* *pochopia štruktúru jednoduchých viet i zložitejších vetných konštrukcií,*
* *dokážu tvoriť zložitejšie vetné konštrukcie a vyjadrovať rôzne vzťahy v rámci súvetí,*
* *dokážu spájať vety do koherentných komunikatívnych celkov a správne používať syntaktické štruktúry a jazykové systémy v ústnom ako aj v písomnom prejave,*
* *nadobudnuté vedomosti a zručnosti budú schopní využívať na vyjadrovanie rozličných funkcií v rôznych typoch diskurzu,*
* *veľký dôraz sa kladie aj na cvičenia, tj. na aplikáciu teoretických vedomostí pri analýze viet.*

**Profilový predmet: 9UMJKK/DEML4/22 Dejiny maďarskej literatúry a kultúry – 19. storočie**

**Odporúčaný semester: *5.***

* *študent získava základnú orientáciu v maďarskom literárnom vývine 19. storočia,*
* *študenti hlbšie spoznávajú najmä problematiku a vedúce osobnosti maďarskej literatúry a kultúry a zároveň aj interpretujú dobovú literatúru 19. storočia,*
* *prostredníctvom analýzy literárneho diela si študenti rozvíjajú kritické myslenie,*
* *vedia používať svoju kompetenciu v samostatnej práci,*
* *sú schopní argumentovať, komunikovať informácie, koncepcie a teórie odbornému aj laickému publiku,*
* *majú rozvinuté zručnosti vzdelávať sa, rozšíriť získané vedomosti a zdokonaľovať svoje interpretačné schopnosti.*

**Profilový predmet: 9UMJKK/KJAP/22 Komplexná jazyková a analýza a preklad**

**Odporúčaný semester: 6.**

* *umožniť študentom precvičiť si svoje analyzačné zručnosti pri práci s komplexnou analýzou textov,*
* *študent vie aplikovať poznatky o systéme maďarského jazyka a jazykových prostriedkoch jednotlivých rovín na analýzu diskurzu,*
* *spraviť praktickú analýzu (polo-)autentických hovorených a písaných textov využívajúcu teoreticko-metodologické postupy viacerých disciplín (semiotika, sociolingvistika, teória komunikácie, konverzačná analýza, pragmalingvistika, kritická analýza diskurzu),*
* *v rámci predmetu sa študent pripraví na zvládnutie komplexnej gramatickej analýzy na záverečné skúšky v rámci bakalárskeho štúdia,*
* *precvičujú a syntetizujú poznatky z lexikológie, paradigmatickej a syntetickej morfológie, syntaxe a štylistiky,*
* *študenti sa pripravujú na hodnotenie jazykovej kultúry z pohľadu jazykových noriem maďarského jazyka,*
* *študenti sa oboznámia aj s prekladom krátkych odborných alebo literárnych textov rôzneho typu, ako napríklad publicistické texty, korešpondencia atď.,*
* *študenti si môžu precvičiť aj prekladateľské zručnosti pri práci s textom,*
* *naučia sa použiť techniky a stratégie prekladu z maďarského jazyka do slovenského/anglického a späť.*

**Profilový predmet: 9UMJKK/STMAJ/22 Štylistika maďarského jazyka**

**Odporúčaný semester: *6.***

* *oboznámenie s pojmami: štýl, rétoricko-štylistické prostriedky,*
* *oboznámenie s vývinom danej disciplíny od antickej rétoriky až po dnes s výhľadom na slovenskú a svetovú štylistiku,*
* *zvládnutie základných teoretických poznatkov z textovej a výrazovej štylistiky a ich aplikácia,*
* *osvojenie si základných metód štylistického výskumu*